NOVELLEKURSUS 1 – 7 April 2017 CHRISTIANA | Die Skryfbesigheid
NOVELLEKURSUS 1 – 7 April 2017 CHRISTIANA
Die Skryfbesigheid ♦ Desember 19, 2016 ♦ 3 Kommentaar
WOU JY NOG ALTYD SKRYF?
SPESIAAL vir jou!
Die Skryfbesigheid het vir vyf jaar na die Weskus gereis om daar skryfkursusse aan te bied, maar daar is besluit om 2017 die roete effens te verander. Ons gaan net tot op Christiana reis.
Die besluit is gemaak; die reëlings getref. Ons gaan ‘n novelle (of ten minste meer as die helfte van die novelle) binne ses dae skryf.
Die kursus, in die vorm van ‘n werkwinkel, gaan vanaf 1-7 April 2017 by Lilly’s Pub & Grill, Pretoriusstraat 37B, Christiana aangebied word. Alhoewel ons op die eerste dag wel ‘n bietjie na teorie gaan kyk, sal die klem eerder op die praktiese skryf en terugvoer van geskrewe teks val.
Vir beginners word die novellekursus en die aanlynkursus in kombinasie teen ŉ spesiale afslag aangebied. Pryse word hieronder aangegee.
1-7 April 2017
Alle skrywers moet Vrydag, 31 Maart 2017 om 19:00 aanmeld vir registrasie. Die adres sal later bekend gemaak word Dit is baie belangrik dat alle skrywers wel hier aanmeld omdat die eerste opdragte hier bespreek word.
Die program begin soggens stiptelik om 08:30.
WANNEER SLUIT INSKRYWINGS?
Inskrywings sluit op Saterdag 18 Maart 2017 om 21:00. Inskrywings na hierdie datum sal oorweeg word mits daar plek beskikbaar is. (ŉ Maksimum van tien tot twaalf persone kan tot die kursus toegelaat word.) ŉ Boete van R500 vir laat inskrywing sal gehef word.
Alle skryfkursusse wat Die Skryfbesigheid aanbied, fokus sterk op die praktiese skep van kreatiewe teks. Nogtans moet skrywers ook oor sekere teoretiese en literêre kennis beskik. Daarom word die volgende aspekte tydens die werkwinkel bespreek.
Hoe lewer ek opbouende kritiek en hoe hanteer ek kritiek?
Wat is ’n verhaal?
Plot, spanning, konflik, handeling en karakterisering
Atmosfeerskepping en toneelaanbieding
Versorging en uitleg van ’n teks.
Kenmerke van ŉ novelle.
Skryf as besigheid.
Nadat die teorie afgehandel is, sal daar daagliks BAIE geskryf word. Elke student MOET sy/haar taak vir daardie dag na die beste van sy/haar vermoë uitvoer omdat die kursus se sukses op die groepbesprekings berus. Dit beteken dat elke skrywer ook daagliks ŉ aantal tekste sal moet lees en vir ŉ groepbespreking voorberei.
Terugvoer tydens die groepbespreking moet in ŉ simpatieke atmosfeer gelewer word en moet opbouend tot die bemagtiging van die skrywer bydra.
Die voorlopige program is op aanvraag beskikbaar.
Lilly’s Pub & Grill, Pretoriusstraat 37B, Christiana
In dié huislike omgewing gaan die stories blom
Enige persoon ouer as agtien jaar is welkom om in te skryf. Persone jonger as agtien mag inskryf, mits hulle deur ŉ volwasse persoon vergesel is. Die volwassenes hoef nie die kursusfooi te betaal nie, maar moet steeds hul eie verblyf, etes en vir die kursusverversings betaal.
Hierdie is ŉ gevorderde kursus en dis daarom wenslik dat skrywers ŉ vooraf kennis van kreatiewe skryfkuns het. Dit behoort niemand te verhinder om vir hierdie kursus in te skryf nie.
ŉ Spesiale aanbod word aan beginners gemaak: Skryf vir die sowel die aanlyn-, as die novellekursus in en betaal slegs R1 500,00 vir die aanlynkursus. In 2017 gaan die aanlynkursus R4 340,00 kos!
Daar moet so spoedig moontlik met die aanlynkursus begin word, sodat die eerste vier modules met die aanvang van die novellekursus afgehandel kan wees.
Etes en verversings: R 910,00
Kursus: R2 800,00
Totaal: R 3 710,00
ŉ Deposito van R1 855,00 is met bespreking betaalbaar. Die res is met registrasie op Vrydag 31 Maart 2017 betaalbaar.
Die deposito of enige fooie wat reeds betaal is, word verbeur wanneer ŉ student vooraf kop uittrek, die kursus voor die einde daarvan verlaat of nie vir die kursus opdaag nie.
Aanlynkursus: R1 500,00
Totaal: R5 210,00
ŉ Deposito van R2 605,00 is met bespreking betaalbaar. Die res is met registrasie op Vrydag 31 Maart 2017 betaalbaar.
Die deposito of enige fooie wat reeds betaal is, word verbeur wanneer ŉ student vooraf kop uittrek, die kursus voor die einde daarvan verlaat of nie vir die kursus opdaag nie. Die volle fooi vir die aanlynkursus (naamlik R4 340,00) sal betaalbaar wees.
Die etes en verversings is ŉ verpligte koste wat almal moet betaal omdat dit vroegdag tot ons onttrek deur Lilly bedien word. Ons kan geen uitsonderings maak nie. Maak net seker dat u op die registrasiedokument enige eetvoorkeure en allergieë duidelik aantoon.
Om skrywers tegemoet te kom, kan ŉ afbetaalreëling getref word.
Die Skryfbesigheid gee graag afslag aan voormalige studente en kliënte.
U is baie welkom om iemand saam te bring. U is net self verantwoordelik vir al die besprekings en onkoste. U metgesel hoef nie vir die kursus te betaal nie, maar indien hy/sy saam met ons by die kursus gaan eet, moet u ons vooraf daaroor inlig sodat ons vir hom/haar etes kan bespreek en u daarvoor kan kwoteer.
Reiskostes na en van Christiana is die skrywer se eie verantwoordelikheid. Bespreek en betaal van verblyf in Christiana is die skrywer se eie verantwoordelikheid. Hier volg ŉ lys van gastehuise:
Riverside Gastehuis 076 388 6619
De Akker Dorpshijs 053 441 3467 of 082 334 0121
Meldine Gastehuis 073 685 7714
Die Wingerd Gastehuis 079 824 0441
At-Neli 053 441 2717 of 082 393 1275
Zarah’s Place 082 339 9770
Die eerste asook die laaste aand van die kursus gaan ons as ŉ groep saam uiteet. Die etes is vir die skrywer se rekening. Terwille van groepsdinamika is dit baie belangrik dat almal hierdie etes bywoon. U is baie welkom om u metgesel saam te bring na hierdie etes toe.
Dra netjiese, gemaklike klere vir die duur van die kursus. Bedags kan dit nog warm raak, maar saans kan dit koel tot koud word. Dit kan ook nog reën. Maak daarom voorsiening vir wisselende klimaatstoestand. Pak miskien iets soos ŉ waterdigte baadjie in.
HIERDIE IS ’N VEREISTE:
a. ’n Skootrekenaar. (Liefs nie ŉ tabletrekenaar nie, want as die seine lol, moet ons geheuestokkies gebruik.)
b. Twee geheuestokkies.
c. U eie mobiele data/Wifi.
a. ŉ Toonbankboek (A4-grootte) met ten minste 96 bladsye of twee/drie gewone oefeningboeke.
f. Penne wat verskillende kleure skryf (Rooi, swart, blou, ens.).
g. Glimpenne (Highlighters).
Tydskrifte (ten minste een van elk) om prente uit te knip:
a. Modetydskrif soos rooi rose, Sarie of Cosmopolitan.
b. Reistydskrif soos Weg of Getaway.
Koffie, tee, melk, suiker, beskuit of graankos om u deur die nag te sien of om die ergste honger soggens voor die kursus te stil.
Warm baadjie, trui en ’n reënjas.
Kamera of selfoon met ’n goeie kamera.
Dit is wenslik dat die skrywer SONDER ENIGE STORIELYN, gedagte, karakter en so meer, by die kursus opdaag. ‘n Storielyn, karakters, tonele en handeling sal aan die begin van die werkwinkels ontwikkel word. Daar sal genoeg tyd gegun word vir navorsing, lees van mekaar se teks en die ontwikkeling van nuwe teks.
Bespreking is NOODSAAKLIK en dit moet voor Saterdag 18 Maart 2017 om 21:00 geskied. Gaan asseblief so te werk om te bespreek:
Stuur ’n e-pos, faks of sms aan Die Skryfbesigheid waarin u ’n kwotasie aanvra.
Meld in u e-pos, faks of sms:
a. U noemnaam en van.
b. U telefoonnommer en faksnommer of e-posadres.
c. Watter opsie u uitoefen.
Aanvaar die kwotasie wat u ontvang skriftelik en betaal die deposito soos met Die Skryfbesigheid ooreengekom.
Stuur ingevulde registrasiedokument en bewys van betaling aan Die Skryfbesigheid by skryfbesigheid@outlook.com
SMS/WhatsApp: 082 944 7737
SMS/WhatsApp: 072 210 4385
Faks: 086 652 7946
Posted in: Aankondigings ♦ Kursusse ♦ Projekte ♦ Skryfskool ♦ Skryfwenke ♦ Skrywers ♦ Werkswinkels
Tagged: atmosfeer,beelde,beeldspraak,betekenis,Christiana,dialoog,Die Skryfbesigheid,gastehuise in Christiana,geloofwaardige dialoog,hoofkarakter,Humor,karakterisering,Konflik,kortverhaal,kreatiewe skryfkuns,kreatiewe skryfwerk,kreatiewe vryheid,muse,NOVELLE,plot,prosa,publikasie,publiseer,ruimte,Skryf,skryffiks,skryfkursus,skryfskool,skryfwenke,storielyn,tema,terugvoer oor skryfwerk,titels,tyd,verskil tussen kortverhaal en novelle,verskil tussen roman en novelle,werkswinkels
← Wilde hawer lees lekker
My verbeeldingswêreld is so lewendig soos die regte ene … Petronel Louw →
NUUSBRIEF | Die Skryfbesigheid
Christiana Novellekursus 1 – 7 April 2017 | Die Skryfbesigheid